dh-unibe/image-text_koenigsfelden-charters-post-1500 huggingface dataset:
Ich, Ruͦdolff Hoffmeyster, rittere, schultheisz zü Berne, vergich offenlich mit disem brief, ✳ das fùr mich komen ist ✳ der erbˀr knecht Claͤwy Vischˀr von Biriloff und brächt fùr mich, wie das ich Henslin Vischˀr, sinem vatter, selign̄,
ze rechtem, fryen lehen verlihen hette ein hoffstatt vor sinem huse und ein halb hanffland uff dem graben, ✳ ouch des Fuͤgen teil, gelegen under Ûtenrein, ✳ und zwo jucharten ackers, gelegen und genant am
Ûtenrein. ✳ und won nü sin vatter, selig, leider von tods wegen abgangen wär, ✳ do batt er mich flissenclich und ernstlich, das ich die obgnt̄n vier stuck näch der vordren lehenbrief lut und sag im und sinem
bruͦder Ruͦtschman gnaͤdenclich geruͦchen woͤlte zü verlihen. und also hab ich nü sin emsig, flissig gebett erhort, won sy mich zytlich beducht sin, ✳ und hab also innamen, anstatt und von bevelhens wegen miner
herren von Bern die obgnt̄n hoffstatt, das halb hanffland, ✳ ouch des Fuͤgen teil, gelegn̄ under Ûtenrein, ✳ und die zwo juchartn̄ ackers, ouch gelegn̄ und genant am Ûtenrein, ✳ den vorgñtn̄ Claͤwin und Ruͦtschman
den Vischern, gebrüdere, ze rechtem, fryen lehen verlihen ✳ und lihe inen och die in krafft dis briefs, was ich inen daran von rechtz wegen ze lihen hab, also, das sy die obgnt̄n vier stuck innhabn̄, nutzen
und niessen moͤgen näch lehens und lands rechtz, ✳ doch also, das sy der obgnt̄n statt Berne da von gehorsam und gewärtig sin soͤllen, als lehen lüt iren lehen hˀren billich, pflichtig und vˀpunden sind
zetuͤnd än gewërde. ✳ das alles ouch der obgenant Claͤwy Vischer als ein lehentrager sinselbs und Ruͦtschmans, sins bruͦders, liplich zü gott und an den heiligen gesworn hat zehalten und ze volfuͤren getrûlich und ungevärlich. und des zewärem urkùnd, so hab ich, obgenantˀ Ruͦdolff Hoffmeistˀ, rittere ꝫcꝭ, min eigen insigele offenlich getän henken an disen brief, der gebn̄ ist ze Baden, an sant Dorotheen
tag, der heiligen junkfröwen und martrerin, als man zalt von Cristi, unsers lieben herren, gepurt tusent vierhundert und im vier und viertzigostn̄ jären. ✳
wist j lechēbr₎ um̄
iiij stùck und guͤtˀ
zuͦ Birenloùff
Urt₎ Rein
Königsfelden 627
Staatsarchiv
AARGAU
K ✳
D ✳ 94 ✳ e ✳